3 Yaba O kena sekepeng, seo eneng ele sa Simone, mme a rapela hore basesisetse hare. Yaba o dula fatshe, mme a ruta batho hotswa sekepeng. ▪ Kwantle ga go thusa ba bangwe ka dilo tsa senama, Basupi ba ga Jehofa ba rata thata go thusa batho ka dilo tsa semoya. Seno se akaretsa keletso e ba nang le yone ya go aga Diholo Tsa Bogosi, tse ba rutelang batho boammaaruri jwa Baebele mo go tsone. Ka 1997, go ne ga begiwa jaana: “Ka thuso ya bakaulengwe ba kwa dinageng tse dingwe, Mokgatlho [wa Watch Tower] o ile wa kgona go thusa go aga Diholo Tsa Bogosi tse disha di le 413 le go aga sesha tse dingwe gape di le 727 mo lobakeng lwa dikgwedi di le nnè fela mo dinageng tse di farologaneng di le 75.” Ka 2003, go ne ga begiwa jaana: “Romania ke nngwe ya dinaga tsa Yuropa tse di solegelwang molemo ke thulaganyo ya go aga Diholo Tsa Bogosi mo mafelong a a humanegileng, koo go ileng ga agiwa Diholo Tsa Bogosi di le 124 fa e sa le go tloga ka July 2000. Ukraine e ile ya aga Diholo Tsa Bogosi di le 61 ka 2001 le tse dingwe gape di le 76 ka 2002, mme go ne go dirisiwa mokgwa o le mongwe fela wa go aga. Go ne ga dirisiwa madi a a ntshediwang Letlole la Diholo Tsa Bogosi go aga Diholo Tsa Bogosi di le makgolokgolo kwa Bulgaria, Croatia, Makedonia, Moldova, Russia, Serbia le Montenegro.”